cyanic-selkie/wikianc huggingface dataset:
Pavel Sankovitsj
Pavel Sankovitsj (belarusisk Павел Паўлавіч Санковіч - Pavjel Pawlavitsj Sankovitsj; født 29. juni 1990) er en belarusisk svømmer som spesialiserer seg i ryggsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter rygg.
Airan
1. januar 2017 ble Airan slått sammen med kommunene Billy, Conteville, Fierville-Bray og Poussy-la-Campagne til den nye kommunen Valambray.
Befolkningsutvikling
Antall innbyggere i kommunen Airan
Referanse: INSEE
Thomas Dowd
Thomas Dowd (født 11. september 1970 i Lachine i Montréal i Canada) er en kanadisk katolsk geistlig og biskop av Sault Sainte Marie.
Prest
Thomas Dowd ble presteviet 7. desember 2001.
Hjelpebiskop i Montréal
Pave Benedikt XVI utnevnte ham den 11. juli 2011 til titulærbiskop av Treba og hjelpebiskop i Montréal. Erkebiskopen av Montréal, kardinal Jean-Claude Turcotte, bispeviet ham den 10. september samme år; medkonsekrerende var Lionel Gendron, biskop av Saint-Jean-Longueuil, og André Gazaille, biskop av Nicolet. I samme seremoni ble også Christian Lépine bispeviet - han var blitt utnevnt til hjelpebiskop i Montréal samtidig som Dowd.
Biskop av Sault Sainte Marie i Canada
Den 22. oktober 2020 utnevnte pave Frans ham til biskop av Sault Sainte Marie. Han ble innført i embedet der den 17. desember samme år, i Pro-Cathedral of the Assumption i North Bay.
Episkopalgenealogi
Hans episkopalgenealogi er:
Vitenskapsåret 1601
Vitenskapsåret 1601 er en oversikt over hendelser, prisvinnere, fødte og avdøde personer med tilknytning til vitenskap i 1601.
Carrie Bradshaw
Carrie Bradshaw Preston er en oppdiktet person skapt av Candace Bushnell i TV-seriene Sex og singelliv og i The Carrie Diaries. I 2004 ble Carrie Bradshaw nummer 11 på Bravos liste over 100 greatest TV characters. I 2009 kalte The Guardian Bradshaw «et ikon av tiåret».
Carrie Bradshaw i Sex og singelliv
Bradshaw bor på Manhattan i New York City og skriver en fast spalte samt jobber som frilansskribent. Hun er kjent som en fashonista, for å kjøpe dyre Manolo Blahnik-sko og for å drikke cosmopolitans. Gjennom hele TV-serien har Carrie et av-og-på-forhold med Mr. Big, som hun tilslutt gifter seg med. Hun har også et lengre forhold til, og forlover seg med Aidan Shaw, men hun bryter forlovelsen. Carrie tilbringer mye tid sammen bestevennene Samantha Jones, Miranda Hobbes og Charlotte York. Sarah J. Parker som spiller Carrie, mottok en Emmy-pris, Screen Actors Guild Award og en Golden Globe for sin prestasjon.
Carrie Bradshaw i The Carrie Diaries
Den unge Carrie, spilt av Anna Sophia Robb, bor i 1984 hjemme med far og lillesøster Dorrit. Hennes bestevenner er nerdete Mouse, selvsikre Maggie og homofile Walt. Sesong 1 foregår mens Carrie går på high school og følger hennes hverdag på skolen, hjemme og som lærling i New York. I sesong 2 møter vi unge Samantha Jones og Stanford Blatch.
Avtaleloven
Lov om avslutning av avtaler, om fuldmagt og om ugyldige viljeserklæringer, oftest kalt avtaleloven, (forkortet avtl.) er en norsk lov som regulerer inngåelse av avtaler, fullmakter osv., og som bestemmer hva som skal til for at en avtale skal anses for ugyldig. Loven ble sanksjonert av Kongen i statsråd 1. mai 1918.
Som det fremkommer av lovens paragraf 1, er loven fravikelig (deklaratorisk) i den forstand at man kan inngå avtaler om at andre regler enn avtalelovens regler skal gjelde for et forhold. Loven fravikes også hvis det kan bevises at andre regler gjelder som sedvanerett.
Paragraf 36
Paragraf 36 i avtaleloven er en lovbestemmelse som hjemler endring eller tilsidesettelse av avtaler (eller deler av dem) som er urimelige eller strider imot god forretningsskikk.
Robert Munro (arkeolog)
Robert Munro (født 21. juli 1835 i Ross-shire, død 18. juli 1920) var en skotsk arkeolog. Han ble utdannet ved University of Edinburgh og var lege i Kilmarnock til 1886 da han rettet all sin oppmerksomhet mot arkeologisk forskning. Munro var medlem av mange akademier både i hjemlandet og utenlands og utga flere bøker om emnene han forsket på.
Oseaniamesterskapet i landhockey for menn 2009
Oseaniamesterskapet i landhockey for menn 2009 ble arrangert i Invercargill på New Zealand i 2009.
Mirco di Tora
Mirco di Tora (født 19. mai 1986) er en italiensk svømmer som spesialiserer seg i ryggsvømming. Han representerte landet sitt i Sommer-OL 2012 i London, der han ble slått ut i de innledende rundene på 100 meter rygg.
Kommandantboligen (Fredriksten)
Kommandantboligen også kalt Den nye kommandantbolig på Fredriksten festning i Halden er en bygning tegnet av B.N. Garben og oppført i 1829-30. Bygningen ble som resten av festningen administrativt fredet i 1928.
Ormegård
Ormegård, ormegrav eller ormegrop er et hull i bakken, et inngjerda område eller et annet avlukke med levende giftslanger der dødsdømte blir plassert for å bli bitt ihjel. Ormegårder er kjent fra sagn og kvad fra germansk og norrøn oldtid og fra gamle folkeeventyr.
Gunnar i ormegården
I Volsungesaga blir det fortalt at Atle, kongen i Hunaland, tok Gunnar Gjukesson fra Kongeriket Burgund til fange og kasta ham til ormene. Volsungesaga er en førkristen fornaldersaga som ble skrevet ned på Island på 1200-tallet og bygger på germanske myter kjent gjennom det tyske helteeposet Nivlungesangen (Nibelungenlied eller Vølsungesagnet). Historien forteller at Gunnar hadde myrda svogeren Sigurd Fåvnesbane og gjemt gullet hans. Atle, som hadde hogd hjertet ut av Hogne, broren til Gunnar, ville tvinge fangen til å røpe hvor skatten var skjult. Gunnar hadde hendene bundet på ryggen i ormegropa, men klarte å spille harpe med tærne slik at alle ormene i hullet sovna – bortsett fra den ene som til sist drepte ham og gjorde det umulig å få vite gjemmestedet.
Heltedikta om dragedreperen Sigurd (Siegfried på tysk), de burgundiske fyrstene, gjukungene Gunnar (Gunther) og Hogne, våpenbroren kong Atle (hunerkongen Atilla) som lot dem drepe, og alle de andre sagnfigurene bygger trolig delvis på historiske hendelser og personer. Nikulás Sæmundsson ved Tingøyrar kloster på Island oppga at Atles ormegård skulle ligge ved byen Luna i Italia i den veiviseren den lærde abbeden skrev på 1100-tallet for pilegrimer på valfart mot Jerusalem.
Kommandantboligen (Fredriksten)
Bruk
I begynnelsen var det ingen kommandantbolig på festningen, både kommandanten og underkommandanten leide hus i byen. Den første kommandantboligen ble tømret opp innenfor Østre kurtineport i 1665, men allerede i 1701 var den ganske forfallen og i 1753 var den ikke lenger beboelig og det ble foreslått å bygge en ny kommandantbolig i mur mellom det gamle og det grunnmurte provianthus. Da festningen brant 18. juni 1826 ble bygningen helt utbrent, men murverket var i behold. Det ble da besluttet å bygge en ny kommandantbolig utenfor selve festningen og å bygge opp igjen den nedbrente bygningen til bruk bl.a. som kapteinvaktmesterbolig. Den nye kommandantboligen stod ferdig i 1830. Bygningen var fram til 2002 i bruk som kommandantbolig, samt kontorer for kommandantskapet og Fredriksten Festnings Venner. Etter den tid har den blitt brukt som kontorer og selskapslokaler.
Ormegård
Gunnar i ormegården
«Gunnar i ormegården» (på svensk Gunnar i ormgropen) var et populært motiv i norsk og svensk middelalderkunst. Bildestoffet er blant annet gjengitt på Hylestadportalen, to rikt utskårne dørstolper fra omkring 1175, og på annen ornamental treskurd med figurer og scener henta fra Sigurd-diktninga.
I eventyr
Ormegårder blir nevnt i flere eventyr. Det gjelder blant annet Asbjørnsen og Moes folkeeventyr De tolv villendene, Gjete kongens harer, Lillekort, Rødrev og Askeladden og Buskebrura.
Connétable de France
Connétable de France (latin: comes stabulari «stallbror») («konstabel av Frankrike») var i middelalderen det høyeste militære embete og militær øverstkommanderende i Frankrike. Vedkommende hadde i teorien som kongens stedfortreder en høyere rang og myndighet enn alle de øvrige adelsmenn, og var kun underlagt kongen. I virkeligheten kunne det være gnisninger, dersom eksempelvis connétable de France var av lavadelig slekt. Dette var én av flere faktorer som bidro til det franske nederlaget i slaget ved Agincourt i 1415.
Jim Whittaker
Jim Whittaker (født 10. februar 1929 i Seattle, Washington) er en amerikansk fjellklatrer som har besteget noen av verdens høyeste fjelltopper.
Connétable de France
Embedet ble opprettet første gang i 1060 av Philip I, og den første som bar tittelen var Alberic. I 1627 ble embetet lagt ned av Richelieu og erstattet av Doyen des maréchaux, den eldste marskalk av Frankrike, og hadde etter dette kun seremoniell betydning.
Jim Whittaker
Som medlem av den amerikanske Mount Everest-ekspedisjonen i 1963 som ble ledet av Norman Dyhrenfurth, var han den første amerikaneren til å nå toppen av Mount Everest. Han besteg fjellet 1. mai 1963 sammen med den sherpaen Nawang Gombu, en nevø av Tenzing Norgay som hadde ledet syv ekspedisjoner til Mount Everest. Whittaker og hans gruppe av fjellklatrere gikk tom for oksygen, men klarte likevel å nå toppen. Når de var der, plantet Whittaker et amerikansk flagg på toppen av fjellet. Jim Whittaker er tvilling-broren til Lou Whittaker, en fjellfører som ofte ble feilaktig kreditert for Jims prestasjoner som fjellklatrer.
Ormegård
Annet
I overført betydning kan «ormegård» bety «et farlig sted», på samme måte som «løvens hule».
Henrettelser og drap ved hjelp av giftige slanger, edderkopper og skorpioner er kjent fra flere kulturer.
Connétable de France
Connétables symbol var et kunstferdig utformet sverd, som var i en blå skjede utsmykket med liljer (fleur de lys). Tradisjonelt ble sverdet overrakt i forbindelse med innsettelsen i embedet.
Jim Whittaker
Whittaker ble uteksaminert fra West Seattle High School og senere fra Seattle University. Han var den første fulltids ansatte i Recreational Equipment Inc. og han ble innsatt som administrerende direktør for dette selskapet i 1960. Senere ble Whittaker ansatt som styreleder i Magellan Navigation, et selskap som produserer håndholdte globale posisjoneringssystem også kjent som GPS-enheter.
Connétable de France
Connétables de France 1060 – 1626
NB: I enkelte perioder var det ikke utnevnt noen Connétable.
Jim Whittaker
Han ledet Earth Day 20 International Peace Climp som førte sammen klatrere fra flere land blant annet USA, Sovjetunionen og Kina til toppen av Mount Everest. I tillegg til å lede mer enn et dusin klatrere opp på toppen, så plukket denne ekspedisjonen opp igjen en stor mengde søppel som lå igjen på fjellet etter tidligere ekspedisjoner. Fordi han var den første amerikaneren som besteg Mount Everst ble han tildelt en Hubbard Medal av USAs daværende president John F. Kennedy. I 1999 publiserte Whitaker sin egen selvbiografi som ble kalt A Life on the Edge: Memoirs of Everest and Beyond.
Connétable de France
Connétables de France 1060 – 1626
Henrik VI av England som gjorde krav på Frankrikes krone utnevnte John Talbot, 1. jarl av Shrewsbury til connétable de France 1445.
Omloop Het Volk 1982
Omloop Het Volk 1982 var den 37. utgaven av Omloop Het Volk, og ble arrangert 6. mars 1982. Rittet startet og ble avsluttet i Gent og ble vunnet av Alfons De Wolf.
Cerambyciscapha
Cerambyciscapha er en slekt av biller som lever av og på sopp.
Levevis
Dråpebillene lever i og på sopp.
Ken Jebsen
Ken Jebsen (født 29. september 1966 i Hüls som Kayvan Soufi-Siavash) er en tysk journalist, videoprodusent og politisk aktivist.
Radioøkologi
Radioøkologi handler om hvordan radioaktive stoffer oppfører seg i naturen og hvilke mekanismer som påvirker stoffenes vandring og opptak i næringskjeder og økosystemer. Et viktig aspekt i radioøkologi er å frembringe vitenskap som danner grunnlaget for utvikling av lover og regler.
Ken Jebsen
I 2014 var Jebsen sentral i etableringen av protestbevegelsen Mahnwachen für den Frieden som ble opprettet til støtte for Russlands annektering av Krim. I de påfølgende årene fikk han et stadig økende publikum på online videokanaler. Han har også samarbeidet med Jens Wernicke og hans alternative nyhetsmagasin Rubicon. I november 2020 fikk han sin YouTube-kanal stengt permanent etter å ha fremsatt konspirasjonsteorier, blant disse påstander om at Bill Gates står i sentrum for en hemmelig plan om å redusere verdens befolkning gjennom covid-19-vaksiner.
Katrin McClean
Kunstnerisk karriere
McClean vokste opp i Thüringen og tok utdannelse innen psykologi. Hun fattet spesielt interesse for psykodrama, og da Berlinmuren falt i 1989 ble hun arbeidsledig, noe som gjorde at hun søkte mot kultursektoren. I 1991 grunnla hun en ungdomsteatergruppe i Leipzig, og i 1993 etablerte hun det litterære tidsskriftet EDIT hvor hun var redaktør frem til 1995.
I 1997 debuterte hun som forfatter med novellesamlingen Der Hunger der Kellnerin. Hun har siden gitt ut flere romaner, i tillegg til at hun har skrevet manus til et stort antall radiohørespill for barn.
Politisk aktivisme
McClean er pressetalsperson for det politiske partiet Basisdemokratische Partei Deutschland som ble opprettet i 2020 i protest mot smittevernstiltakene mot covid-19. Partiet har tatt avstand fra påbud om bruk av munnbind, og har også distribuert desinformasjon om covid-vaksinene.
Hun er også en del av den antikapitalistiske bevegelsen Mahnwachen für den Frieden som ble etablert i 2014 som følge av Russlands annektering av Krim. Bevegelsen har lagt skylden for konflikten på USA og Federal Reserve Bank, og har også blitt beskyldt for å spre antisemittisme og konspirasjonsteorier.
McClean er skribent i magasinet Rubicon. Her har hun fremsatt kritikk mot gjeldende oppfatning av klimakrisen, og uttrykt støtte til Vladimir Putin.
Petteri Orpos regjering
Petteri Orpos regjering er Finlands regjering fra 20. juni 2023. Regjeringen ledes av Petteri Orpo og utgår fra fire borgerlige partier i Finlands riksdag: Samlingspartiet, Sannfinländerna, Kristdemokraterna og Svenska folkpartiet. Regjeringsdannelsen skjedde som følge av riksdagsvalget i april 2023.
Arabisk juniormesterskap i friidrett 2012
Arabisk juniormesterskap i friidrett 2012 ble arrangert i Amman i Jordan i 2012.
Svanegås
Svanegås (Anser cygnoid ) er en fugl i andefamilien som tilhører gruppen med gjess. Arten hekker i det nordlige Mongolia, det nordlige Kina og det sørøstlige Sibir og overvintrer i Korea (Nord- og Sør-) og det sentrale og sørlige Kina (av og til også Japan).
Taksonomi
Arten ble tidligere klassifisert i slekten Cygnopsis, men den ble reklassifisert til Anser av del Hoyo m. fl. i 2014. Det vitenskapelige navnet Anser cygnoides ble samtidig endret til Anser cygnoid.
Beskrivelse
Svanegås tilhører grågjessene og har ei grålig fjærdrakt, ispedd brunt og rødbrunt. Ville fugler har alltid sort nebb og aldri panneknøl. Semi-ville og domestiserte fugler har typisk en hvit kant av varierende bredde i overkant av nebbet og en karakteristisk knøl i pannen. Enkelte domestiserte former kan ha helhvit eller tilnærmet helhvit fjærdrakt.
Svanegås er den nest største gåsa blant gjessene, etter grågåsa (Anser anser). Kroppen måler normalt 80–94 cm. Hannen er marginalt større enn hunnen og veier typisk cirka 3,5 kg. Hunnen veier normalt 2,85–3,45 kg. Vingespennet er cirka 165–185 cm.
Domestisering
Gjess ble trolig domestisert for omkring 5 000 år siden. I Vesten stammer tamgåsa i hovedsak fra grågås og kalles Anser anser domesticus, mens den i Asia stammer fra svanegås og kalles Anser cygnoid domesticus. Det er imidlertid mer uklart når denne arten ble domestisert, men det er klart at det må ha skjedd før midten av 1700-tallet. Mange tror imidlertid at det kan ha skjedd i Kina alt omkring år 1000 f.Kr.
Det domestiserte avkommet etter denne arten kalles gjerne knølgås eller afrikansk gås og kinesisk gås. Navnet knølgås stammer fra panneknølen den domestiserte formen utvikler. De domestiserte formene blir gjerne betydelig større enn viltformen og deles ofte inn i raser.
Golf (album)
Golf er et musikkalbum med Torstein Bieler, utgitt i 1982. Dette er hans første og hittil siste plate som soloartist.
Skonnert Reform
«Reform» var en norsk skonnert, bygget 1857 av skipsbygger R.O. Heræm. Hans første skip bygget etter hjemkomsten fra Amerika. Skipet ble bygget for Chr. H. Gabrielsen
Skipet gikk på sjøen fra verftet i Sandviken, omtrent der konserthuset i Stavanger ligger i dag 27. august 1857
Skipet forliste ca 1890 i Rio Grande do sul
William Jackson
William «Willie» Kilgour Jackson (født 14. mars 1871 i Lamington, død 26. januar 1955 i Symington) var en britisk sportsutøver som deltok i de olympiske vinterleker 1924 i Chamonix.
Jackson ble olympisk mester i curling under Vinter-OL 1924 i Chamonix. Han var med på de britiske laget som vant curlingturneringen foran Sverige og Frankrike. De andre på det britiske laget var T. S. Robertson-Aikman, Thomas Murray, Robin Welsh og Laurence Jackson som var sønn til William.
Tre nasjoner deltok i curlingturneringen som av mange kilder har fremstått som en demonstrasjonsgren, men i februar 2006, noen få dager før de olympiske leker i Torino åpnet, erklærte IOK at curling var en del det av offisielle olympiske programmet i 1924.
Oseaniamesterskapet i landhockey for menn 2011
Oseaniamesterskapet i landhockey for menn 2011 ble arrangert i Hobart i Australia i 2011.
Bastiaan Lijesen
Bastiaan Lijesen (født 28. desember 1990) er en nederlandsk svømmer som spesialiserer seg i ryggsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter rygg.
Ski Classics
Ski Classics, til 2015 Swix Ski Classics og til 2022 Visma Ski Classics, er en serie lange løp i langrenn, som i motsetning til FIS Worldloppet Cup, ikke er i regi av Det internasjonale skiforbundet (FIS). Konseptet ble lansert for første gang i 2011 og hadde sesongen 2022/2023 14 renn i sin kalender. Konseptet for Ski Classics er å bygge en mer profesjonelt ramme rundt langløp i langrenn der alle renn på kalenderen skal kunne vises på TV. Fra 2015 er Visma tittelsponsor for konkurransen. Vasaloppet, Birkebeinerrennet og Marcialonga er de tre langløpene som har inngått i Ski Classics siden starten i 2011.
Ski Classics består av følgende konkurranser:
Aktive løp
Ski Classics 2022/23 bestod av følgende 14 renn, tabellen angir også når rennet første gang ble en del av Ski Classics:
Bevernylon
Bevernylon er et tett tekstil bestående av nylon og bomull. Tekstilet er en femskaft sateng der renningen (varpen) består av kraftig nylon, og som danner rettsiden, mens det ruede innslaget (veften) av bomull utgjør innsiden. Forskjellen på retten og vrangen skaper et slitesterkt stoff som også har god skittmotstand, samtidig som den har en relativt stor behagelighet ved bruk.
Bevernylon har fått konkurranse fra belagte tekniske stoffer som har mindre slitestyrke, men bedre bruksegenskaper. Bevernylon er mye brukt i barneklær og arbeidsklær grunnet sin slitestyrke og relative behagelighet.
Ragnhilds gate
Ragnhilds gate kan henvise til:
Proglypholoma aenigma
Proglypholoma aenigma er en bille som i blir regnet til familien kortvinger (Staphylinidae).
Utseende
En liten (3-4 millimeter), avlang og litt flat, blank, kraftig punktert bille. Oversiden har kraftig mikroskulptur. Dekkvingene dekker mesteparten av bakkroppen, så de ser ikke ut som typiske kortvinger, men de bakerste bakkroppsleddene stikker ut bak. I likhet med underfamilien punktøyekortvinger (Omaliinae), men ulikt andre kortvinger, har de to punktøyne (ocelli) i pannen. Antennene er tynne, litt utvidet mot spissen. Hodet er kort og bredt, med runde, litt utstående fasettøyne og to punktøyne i pannen. Pronotum er noe bredere enn langt, med rundede sider, kraftig punktert. Dekkvingene dekker bakkroppen bortsett fra de to-tre bakerste leddene, har parallelle sider og 11 kraftige punktrekker. Beina er ganske korte.
Levevis
Disse artene lever i temperert skog på den sørlige halvkulen, mest i sørbøk (Nothofagus)-skog. De ser ut til å være aktive flygere, for de er samlet i store antall i Malaisefeller. De er også funnet ved åtsler og under barken på døde trær
Utbredelse
Arten er utbredt i Chile.
Systematisk inndeling
Underfamilien ble tidligere regnet til familien åtselbiller (Silphidae).
Line Rosvoll
Hun har satt opp en rekke forestillinger, blant disse William Shakespeare og Jon Fosse. Hun dramatiserte Markus-bøkene til Klaus Hagerup for Radioteatret. Hun har hatt en rekke styreverv i teatersammenheng.
Fra 1998 var hun leder, dramaturg og jurymedlem for Norsk Dramatikkfestval. Hun var juryleder for Ibsen Awards fra 2012–2015. Fra 2014 har hun vært ansatt som kunstnerisk leder ved Dramatikkens hus i Oslo.
Obsidian Entertainment
Obsidian Entertainment er et selskap som utvikler videospill. Hovedkvarter deres ligger i Irvine, California. Firmaet ble grunnlagt i 2003.
Obsidian fikk navnet etter den svarte bergarten blant annet fordi det minnet om Black Isle Studios som grunnleggerne tidligere arbeidet for.
I november 2018 ble Obsidian Entertainment kjøpt av Microsoft, og er i dag et datterselskap av Xbox Game Studios.
Slaget ved Hwangsanbeol
Slaget ved Hwangsanbeol (hangul:, hanja: ), var et avgjørende militært slag mellom de to koreanske kongedømmene Baekje og Silla i 660. Slaget ble en avgjørende seier for Silla.
Kong Muyeol av Silla fikk omsider etablert en allianse med keiser Gaozong av Tang-Kina. Samtidig led Baekje under kong Uija som regjerte et kongedømme preget av interne maktkamper blant landets ledende og aristiokrati, samt av korrupsjon og dekadanse innad i hoffet. Staten og hæren ble neglisjert.
Baekje var på denne tiden alliert med det koreanske kongedømmet nord på Koreahalvøya, Goguryeo. Tang-Kina og Silla var på sin side allierte og angrep Goguryeo første gang i 645 i Goguryeo–Tang-krigen som skulle vare til 668. Formålet for begge var å erobre det koreanske kongedømmet for å ekspandere, men de ble slått tilbake. Silla-Tang-alliansen, dels frustrert over Goguryeos Yeon Gaesomun, endret strategi og valgte å angripe Goguryeos allierte først.
I 660 startet Sillas Kim Yu-sin felttoget. Han hadde samlet 50 000 soldater, mens Tang-dynastiet stilte med en 2-3 ganger større hær, kildene sier mellom 122 711 og rundt 130 000 soldater ), som ble sendt til Korea med skip. Da dette ble kjent for kong Uija hadde han allerede mistet sine ministres støtte og klarte bare å samle sammen en militær styrke på 5 000 soldater. Han utnevnte general Gyebaek som kommandør og sendte han for å møte Kim Yu-Shin i kamp.
Baekjehæren kom til Hwangsanbeol først. Gyebaek satte leir og samlet styrkene som han deretter gav en heroisk tale. Han minnet soldatene om at Goujian slo ut 700 000 soldater med bare noen få tusen. Talen samlet Baekjesoldatene, som forbredte seg på å møte den overlegent større styrken fra Silla.
Kim Yusin ankom slagstedet snart og Sillasoldatene forsøkte først et massivt angrep. Baekjesoldatene kjempet imidlertid med døden i helene og klarte å slå tilbake fienden og seiret i alle de fem angrepsbølgene. Sillastyrkene mistet krigsmoralen og general Kim Pumil sendte hans unge sønn, og hwarang, Gwanchang, for egenhendig å kjempe mot fienden. Gwanchang ble tatt til fange av Baekjestyrker men han ble løslatt av Gyebaek. Den unge elitesoldaten returnerte til Sillabasen, og gjentok angrepet. Gyebaek tok han på ny til fange, og fordi han respekterte sin unge motstander ble Gwanchang henrettet og kroppen returnert til Sillabasen.
Gjennom Gwanchangs martyrdød, klarte Sillasoldatene å finne tilbake sin moral og Kim Yu-shin startet et massivt angrep på de stadig færre Baekjesoldatene. Det endte med at Kim Yu-Shins styrker vant, mens Gyebaek døde i slaget. Kim sa senere at hans fiende var en mann med både ære og mot.
Slaget var den siste motstanden som kongedømmet Baekje klarte å mønstre mot den invaderende Silla/Tanghæren. Sillasoldatene samt 13 000 soldater fra Tang angrep under ledelse av Kim Yu-Shin og den kinesiske general So Jung-Bang Baekjes hovedstad, Sabi (dagens Buyeo). Byen ble beleiret men kong Uija og kronprinsen unnslapp til Ungjin (dagens Gongju), men overgav seg da Sabi ble erobret.
Uija ble fraktet til Tang-Kina sammen med sine sønner, Buyeo Hyo og Buyeo Yung, 88 soldater og 12 807 bønder. En tredje sønn, Buyeo Pung, forsøkte senere å gjenetablere farens kongedømme, men etter slaget ved Baekgang tre år senere der de siste rester av Baekjehæren sammen med sine japanske allierte tapte mot en kombinert Tang-Sillahær var det hele over.
Moderne beskrivelse
Slaget, der den 5000 soldaters store Baekjehæren tapte mot en ti ganger større Sillahær, er gjenskapt i en koreansk krigsfilm, Hwangsanbul, det to av skuespillerne er Park Joong-hoon (박중훈) og Jeong Jin-yeong (정진영).
Under Baekjefestivalen som blant annet avholdes i Buyeo var det i 2008 en gjenskapelse av slaget i parken i Nonsan langs elva.
Nørdstedalseter
Nørdstedalseter er en betjent turisthytte i Breheimen og ligger øverst i Fortunsdalen. Hytta ligger heller ikke langt fra Jotunheimen nasjonalpark og den vil derfor være et bindeledd for vandringer mellom de to nasjonalparkene. Det går bilvei helt fram til hytta som kan brukes om sommeren. Om vinteren er det kvistet løyper fra Turtagrø og fra Krossbu/Sognefjellshytta.
Omloop Het Volk 1981
Omloop Het Volk 1981 var den 36. utgaven av Omloop Het Volk, og ble arrangert 26. februar 1981. Rittet startet og ble avsluttet i Gent og ble vunnet av Jan Raas.
Nørdstedalseter
Hytta er åpen i påsken og fra siste uka i juni til midten av september. Vertskapet legger vekt på å servere mat i henhold til lokale tradisjoner. Utenom betjent sesong er det mulighet for selvbetjent overnatting (4 senger). Hytta er låst med DNT-nøkkel utenom betjent sesong, men det er tider hvor den er helt avlåst.
Nørdstedalseter ble opprettet som en privat turisthytte i 1889 og overtatt av DNT i 1928. Den nøværende hytta er fra 1937. Hytta har over 800 overnattinger i året.
Hytta ligger i et område med flere regulerte vann, der Fivlemyrane er det nærmeste.
Arabisk juniormesterskap i friidrett 2014
Arabisk juniormesterskap i friidrett 2014 ble arrangert i Kairo i Egypt i 2014.
Chris Walker-Hebborn
Chris Walker-Hebborn (født 1. juli 1990) er en britisk svømmer som spesialiserer seg i ryggsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter rygg.
Vanuatus herrelandslag i fotball
Vanuatus herrelandslag i fotball representerer Vanuatu i fotball på herresiden.
Vanuatus fotballforbund ble stiftet i 1980, men hadde før det gått under navnet Ny-Hebridene, da dette var det tidligere koloninavnet på Vanuatu. Første kamp for Ny-Hebridene var mot, en kamp de tapte 9–0. Deres hittil største seier kom mot, med 18–0.
Oseaniamesterskapet i landhockey for menn 2013
Oseaniamesterskapet i landhockey for menn 2013 ble arrangert i Stratford på New Zealand i 2013.
Timebomb (Kylie Minogue-sang)
Informasjon
I slutten av 2011 uttalte Minogue at hun ville bli feire K25, årsdagen for Minogue å ha tilbrakt 25 år i musikkbransjen. I mars 2012 annonserte hun begynte hennes turne Anti Tour, en serie konserter med B-sider og demoer. I begynnelsen av 2012 annonserte Minogue hun ville gi ut et samlealbum som hun ville spille inn akustisk til årsdagen. Etter dette kunngjorde Minogue utgivelsen av hennes samlealbum The Best of Kylie Minogue. I mai 2012 kunngjorde Herald Sun at Minogue ville gi ut en singel med tittelen «Timebomb».
Komposisjon
"Timebomb" er en dansepop-sang, som også inkluderer elementer av synthpop, house og nu-disco. Sangen har også likheter med hennes sang «Cherry Bomb» fra 2007.
Listeplasseringer
I Storbritannia nådde sangen nummer 31 på UK Singles Chart etter to dager med salg og solgte over 10.000 eksemplarer. Sangen har oppholdt seg på den posisjon i to uker. I Europa nådde sanger nummer førtifire i Nederland og nummer tjueseks i Irland. «Timebomb» nådde nummer elleve i Finland og nummer 61 i Østerrike. I Belgia nådde sangen nummer 43 i Flandern og nummer 49 i Wallonia.
I Australia nådde sangen nummer tolv på ARIA Charts. Men sangen nådde førsteplass på den australske danseliste. I New Zealand nådde sangen nummer trettitre på RIANZ.
Jansonella
Jansonella er en slekt av biller som hører til underfamilien gullbasser (Cetoniinae) i den artsrike gruppen Scarabaeoidea.
Utseende
En middelsstor gullbasse, for det meste gråsvart, men med bredt kremgule ytterkanter.
Rettshandel
Rettshandel, også kjent som viljeserklæring, er et juridisk begrep som brukes om transaksjoner som tar sikte på å stifte, endre eller oppheve en rett. En rettshandel reguleres som oftest av en avtale mellom to parter, en avgiver og en mottaker av en rett.
Rettshandler kan deles inn i tre typer; løfter, påbud og reklamasjoner.
Løfter gir mottaker en rett og gir avgiver en plikt. Påbud gir mottaker en plikt og gir avgiver en rett. Reklamasjon er en rettshandel som skal sørge for å opprettholde en rett for avgiver.
Helleggi
Helleggi (også kalt Hellstugueggi) er et grensefjell mellom Skjåk kommune i Innlandet og Fjord kommune i Møre og Romsdal. Det har en høyde på 1 668 meter over havet.
Hellstugueggi ligger nær turistforeningshytten Danskehytta (1 450 moh), eid av Ålesund–Sunnmøre Turistforening.
Charles d’Albret
Charles d'Albret (født ca desember 1368, falt 25. oktober 1415 i slaget ved Agincourt) var en fransk adelsmann som var Connétable de France fra 1402 til 1411, og igjen fra 1413 til 1415 da han ble drept under slaget ved Agincourt av styrkene til kong Henrik V av England.
Liv og virke
Han ble utnevnt til Connétable i 1402, men ble avsatt da Burgund-fraksjonen fikk makt ved hoffet, men ble gjeninnsatt da Armagnac-fraksjonen gjenvant kontrollen.
Tittelen var den høyeste militære i middelalderens Frankrike, og da den franske kong Karl VI på grunn av sinnssykdom ikke kunne lede sin hær, stod Charles d'Albret og marskalk av Frankrike Jean Le Maingre i spissen for den franske hær i slaget ved Agincourt.
Men det lyktes ikke de to profesjonelle soldater å få full kontroll over de høye adelsmenn og riddere i den franske hær. Det var sterkt medvirkende til det franske nederlag ved Agincourt; og her ble Charles d'Albret drept da en engelsk pil gjennomboret hans kyrass.
Han ble stedt til hvile i kirken i Vieil-Hesdin.
Familie
Charles d’Albret giftet seg med Marie de Sully, datter av Louis de Sully og Isabel de Craon, den 27. januar 1400 og fikk barn:
Glima
Glima (islandsk: glíma) er en nordisk form for bryting som stammer fra vikingtiden. Glimabrytere har på seg et glimabelte, et dobbeltbelte av lær som går rundt hvert lår og rundt livet. Med høyre hånd fatter man om motstanderens livbelte, og med venstre hånd om motstanderens høyre lårbelte. En bryter taper om han berører underlaget med noen del av kroppen mellom armhulene og knærne.
AMD Bulldozer
«AMD Bulldozer», eller bare «Bulldozer», er den populære benevnelsen og kodenavnet som benyttes av Advanced Micro Devices om deres 11. generasjons datamaskinarkitektur. Selskapets interne benevnelse er familie 15h.
Liksom forgjengerne AMD K8, AMD K9 og AMD K10, er Bulldozer en 64-bit x86 arkitektur (AMD64). Den er likevel ikke bare en videreutvikling av tidligere generasjoner. Tidligere 64-bit mikroprosessorer fra AMD var i utgangspunktet enkeltkjerneprosessorer, som gradvis ble utvidet til å bli mikroprosessorer med to eller flere kjerner. Bulldozer er bygd opp fra grunnen av som en flerkjerneprosessor.
AMD har på denne måten gjeninnført mikroarkitekturen «Clustered Integer Core», som ble utviklet av Digital Equipment Corporation i 1996 sammen med RISC mikroprosessoren Alpha 21264. AMDs navn på denne teknologien er Clustered Multi-Thread (CMT). Den grunnleggende komponenten i arkitekturen er kalt en modul. En modul er en mellomting mellom en dobbelkjerneprosessor og en enkeltkjerneprosessor med symmetriske multitråder, som skaper to tråder synkront. Implementasjoner med 2, 3, 4, 6 og 8 moduler gir dermed henholdsvis 4, 6, 8, 12, 16 kjerner.
Glima
Idretten har vært nasjonalidrett på Island fra slutten av 1800-tallet.
Michał Elwiro Andriolli
Michał Elwiro Andriolli (født 2. november 1836 i Vilna i Tsarrussland, død 23. august 1893 i Nałęczów i Polen) var en polsk maler og arkitekt. Han er særlig kjent for sine illustrasjonar av Adam Mickiewicz' episke dikt Pan Tadeusz, og for sine villaer i Warszawas forstader.
Bakgrunn
Andriolli var etterkommer av italienske immigranter som i kjølvannet av napoleonskrigene slo seg ned i Polen. Andriolli studerte fra 1855 ved Moskvas skole for maleri og billedhugging. Han fortsatte studiene fra 1858 ved St. Petersburgs kunstkademi. Etter tilbakekomsten til Polen mottok han et stipend som han i 1861 benyttet til en reise til Roma. I Roma studerte han ved Accademia San Luca.
Virke
Andriolli tok del i januaroppstanden i 1863, og flyktet etter denne fra Polen. Han bodde til å begynne med i London og så i Paris. I 1866 vendte han tilbake til det tsarstyrte Polen, som utsending for polske emigranter. Han ble arrestert og dømt, og deretter sendt til en katorga (straffeleir) i Vjatka. Først i 1871 ble han benådet. Han slo seg deretter ned i Warszawa, der han arbeidet som illustratør for forskjellige aviser.
Han ble en av de mest kjente polske illustratørene av sin tid, og mottok mange oppdrag ril å illustrere verker som ble regnet som klassiske i polsk litteratur. Særlig kjente er illustrasjonene til Pan Tadeusz og Konrad Wallenrod. Disse laget han mellom 1879 og 1882. Mellom 1883 og 1886 bodde Andriolli i Paris, der han illustrerte franske utgaver av verker av Shakespeare og James Fenimore Cooper.
Sine siste leveår tilbragte han i en liten villa i nærheten av Anielin ved elven Swider, ikke langt fra Warszawa. Etter å ha tegnet sin egen villa, fikk Andriolli oppdrag om lage utkast til flere villaer. Slik utviklet han en karakteristisk arkitekturstil som ble kalt Świdermajer og som kom til å prege flere forstader av Warszawa.
Richárd Bohus
Richárd Bohus (født 9. april 1993) er en ungarsk svømmer som spesialiserer seg i ryggsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter rygg.
Hjelset Motorfabrikk
Hjelset Motorfabrikk ble grunnlagt av Olaf Hjelset i 1910, som senere sammen med sine sønner, Kristoffer, Olaf, Mathias og Kurt Jørgen Hjelset og en dyktig arbeidsstyrke, utviklet bedriften til en stor og viktig arbeidsplass i Aalesund og en ledende motorfabrikk og produsent av store vripropellere i Norge for den norske og internasjonale markedet.
1910 - 1930-årene
Fra starten i 1910 var arbeidsstyrken 5 mann og produksjonen bestod av 5-6 motorer per år på 3 og 4 HK. Det gode fisket i årene fremover gav den nye bedriften en god start og et nytt metalstøperi kom til i 1912. I 1915 ble det bygget en ny fabrikkbygning («Tangen II») ved siden av den eksisterende. I det nye bygget var der også kontorer og leiligheter for arbeiderne ved bedriften. Samme året bygde Olaf Hjelset også nytt våningshus, «Vonheim», en 3-4 etasjers murbygning med 6 leiligheter. Den er i 2014 fremdeles i bruk som bolighus i Skarbøvikgata i Ålesund.
Innen 1917 var arbeidsstyrken ved Hjelset Motorfabrikk vokst til opp til 20 mann og produksjonen bestod av motorer til fiskeflåten i størrelser: 3, 6, 8, 12, 14,16 og den største på 30 HK.
I løpet av de første 20 årene produserte bedriften mer enn 500 motorer av ulike størrelser. Hjelset Motorfabrikk var i 1919 blant de første produsentene i Norge til å benytte rullingslager som rammelager i stedet for de gamle glidelagerne.
I 1931 flyttet bedriften til nye lokaler på Steinvågneset i Skarbøvika og veksten fortsatte.
Installasjoner
Hjelset-motorer og Hjelset vripropellanlegg ble installert i inn- og utland i fiskebåter, frakteskip, supplybåter, ferger, tauebåter, skoleskipet Sørlandet mm. Det siste propellanlegget produsert av Hjelset Motorfabrikk AS ble i henhold til firmaets referanseliste levert til den Kongelige Norske Marine og installert ombord Kongeskipet Norge i 1983 (reference: Installation reference list)
Bedriftslokaler
I sine første 20 år holdt fabrikken til på Trones i Skarbøvik, før den flyttet til Stenvågnesset i 1931 etter bedriften fikk kjøpt en eiendom rett ved sjøen.
Basilica Aemilia
Basilica Aemilia er en antikk basilika i Forum Romanum i Roma.
Basilica Aemilia ligger inntil Curia Iulia på Forums nordre langside. Den ble oppført i 179 f.Kr. av censorene Aemilius og Fulvius. Den ble ført opp på ny 55-34 f.Kr. og gjenoppbygget av Augustus etter en omfattende brann i 14 f.Kr.
Liksom sine forgjengere var bygningen et sentrum for forretningslivet ved Forum. Som erstatning for tidligere butikker la Augustus en monumental portiko i to etasjer framfor (innviet 2 f.Kr.). Rester av førsteetasjen står fortsatt, men en del veggpartier i tuffstein er moderne rekonstruksjoner.
Plinius den eldre utropte Basilica Aemilia til et av verdens tre vakreste byggverk. Fragmenter av veggbekledningen og store partier av gulvet og søyleene vitner om det praktfulle interiøret i polykrom marmor, hentet fra Hellas, Lilleasia og Afrika. Biter av de skulpturelle frisene som prydet bygningen er bevart, en avstøpning er satt opp inntil basilikaen.
Allmennpsykologi
Allmennpsykologi er den spesialiteten innen psykologi som omhandler pasientrettet arbeid i primærhelsetjenesten, eller førstelinjen. Allmennpsykologi er anvendelsen av psykologens kunnskap og kompetanse i primærhelsetjenesten i møte med fysiske -, sosiale -, og psykiske helseproblemer som oppstår hos pasienter og familier gjennom livsløpet. En psykolog som praktiserer allmennpsykologi kalles gjerne en allmennpsykolog. Primærhelsetjenesten er den tjenesten innbyggerne først henvender seg til. Dette i motsetning til sekundærhelsetjenesten eller spesialisthelsetjenesten, som krever henvisning fra primærhelsetjenesten. I tillegg til arbeidet i den kommunale helsetjenesten vil allmennpsykologens kompetanse kunne være nyttig i PPT, i barnevernet, familievernet, i NAV og i privat praksis.
Arbeidsmåter
Allmennpsykologiske arbeidsmåter er tilpasset rammene og ressursene i førstelinjen. Det brukes gjerne enklere kartleggingsverktøy og mer generelle diagnosebeskrivelser fremfor spesifikke diagnoser. I kommunen kan helsepersonell bruke et kodeverk som er tilpasset de arbeidsmåtene og vurderingene som er vanlig på kommunalt nivå; kodeverket International Classification of Primary Care (ICPC-2).
Kjennetegn for en allmennpsykologisk praksis er at pasientene ikke trenger henvisning fra lege eller en annen psykolog, og at det ikke skal fattes vedtak om tjenesten. Tjenesten er basert på konsultativ praksis. Denne praksisen kan omfatte helsefremming, forebygging, kartlegging, utredning, behandling, koordinering, habilitering, rehabilitering, direkte og indirekte tjenester. Allmennpsykologisk arbeid skjer etter lov om kommunale helse – og omsorgstjenester og lov om pasient- og brukerrettigheter. Direkte pasientarbeid er journalpliktig etter forskrift om pasientjournal.
Hjelset Motorfabrikk
Slutten
I 1983, etter en vanskelige periode i bedriften, ble bedriften nedlagt. Maskinene ble solgt til Sverige og Ulstein gruppen overtok tekniske tegninger og service oppgavene.
Allmennpsykologi
Psykologer i kommunene
I Norge er psykologer en lovbestemt kjernekompetanse i kommunen fra år 2020. Stadige flere psykologer arbeider som kommunalt helsepersonell. Alle psykologer i Norge er autorisert helsepersonell og kan åpne en allmennpraksis. Psykologer har selvstendig behandlingsansvar og henvisningsrett til spesialisthelsetjenesten.
SINTEF har evaluert tilskuddsordningen for ansettelse av psykologer i kommunene. Måten psykologer i kommunen synes å øke kvalitet og kompetanse i tjenestene mest effektivt på, er når de kan drive med tiltak som når ut til mange brukere samtidig, og når de samarbeider med, og jobber via, andre tjenesteutøvere. I kommuner som ikke har mange psykologer ansatt, anbefales det at psykologenes arbeidshverdag i kommunenes helse- og omsorgstjeneste består av en høy andel veiledning og kompetansespredning til øvrig ansatte, gjerne i samarbeid med spesialisthelsetjenesten. Det er særlig psykologenes faglige støtte i kompliserte saker, og veiledning av annet personell som oppfattes som mest nyttig fra andre ansatte og ledere i kommunenes helse- og omsorgstjeneste. Psykologene selv trives med allsidige arbeidsoppgaver og mulighet for å komme tidlig inn i hjelpeprosesser
Spesialitet i samfunn- og allmennpsykologi
Allmennpsykologi som egen spesialitet innen psykologi ble opprettet i Norge i 1989. Dagens spesialister i samfunns- og allmennpsykologi dekker et todelt område, både samfunnspsykologi og allmennpsykologi. Andre spesialister kan også arbeide allmennpsykologisk.
Kravene til å bli spesialist i samfunns- og allmennpsykologi er :
·     96 timer fellesprogram, praksis (1 år) og veiledning (60 timer)
·     1,5 årsverk allmennpsykologiske oppgaver
·     1,5 årsverk samfunnspsykologiske oppgaver
·     96 timer obligatorisk program, veiledning (120 timer)
·     64 timer valgfritt program, praksis (1 år), veiledning (60 timer)
Michael de la Pole, 3. jarl av Suffolk
'''Michael de la Pole, 3. jarl av Suffolk''' (født 1394, død 25. oktober 1415) var en engelsk adelsmann, som ble jarl av Suffolk etter at faren Michael de la Pole, 2. jarl av Suffolk falt 17. september 1415 under beleiringen av Harfleur under felttoget som Henrik V hadde i Frankrike under hundreårskrigen.
Michael var også med på dette felttoget, og falt selv måneden etter under slaget ved Agincourt.
James Fergusson (arkeolog)
James Fergusson (født 22. januar 1808 i Ayr, død 9. januar 1886 i London) var en skotsk arkeolog, arkitekt og sakprosaforfatter.
Fergusson drev først med handelsvirksomhet og var en tid forretningsmann i India, der han i løpet av vidtrekkende reiser gjorde seg fortrolig med eldre indisk byggekunst. Den første frukten av disse studiene var hans Illustrations of the rock-cut temples of India (1845). Deretter fulgte en mengde andre arbeider som også var illustrerte av ham selv, deriblant Historical inquiry into the true principles of beauty in art (1848), 1. del av et tiltenkt stort verk over den gamle kunsten. Det materialet, som Fergusson samlet til dette, benyttet han siden for sin Illustrated handbook of architecture (I, II, 1855; nytt opplag i 3 bind 1865-1867, innfatter også History of the modern styles of architecture som ble utgitt separat i 1862).
Videre utga han The holy sepulchre and the temple at Jerusalem (1865; en omarbeiding av et skrift fra 1861), History of architecture in all countries (2. opplag i 4 bind, 1873-1876, utvidet med en History of indian and eastern architecture, som var et særlig gedigent og høyt verdsatt verk), Tree and serpent worship; or, illustrations of mythology and art in India etc. (1868), Rude stone monuments in all countries (1872) og, sammen med J. Burgess, The cave temples of India (1880). Fergusson forfattet også flere utmerkede skrifter om festningsverk, blant annet. Essay on a proposed new system of fortification (1849), hvor han betonte bruken av jord framfor mur i festningsverk noe som seinere ble sett på som framsynt.
Oscar Engelstad
Oscar Engelstad (født 2. november 1882 i Oslo, død 17. juli 1972 i Oslo) var en norsk sportsutøver som deltok under de olympiske leker 1912 i Stockholm.
Engelstad vant en olympisk bronsemedalje i turn under OL 1912 i Stockholm. Han var med på det norske laget som kom på tredje og siste plass i lagkonkurransen i mangekamp svensk system bak Sverige og Danmark. Det var kun tre lag fra tre nasjoner som var med i konkurransen som ble avholdt på Stockholms stadion.
Ragnhilds gate (Trondheim)
Ragnhilds gate er en gate ved Øya i Trondheim som går sørvestover fra krysset Klostergata og Mauritz Hansens gate via flere tilknyttede gater før den møter Jørunds gate i retning av Nidelva. Gaten fungerer som gjennomfartsvei til St. Olavs hospital mot sør og til boligbebyggelsen mot nord. Bebyggelsen mot nord består hovedsaklig av firemannsboliger som ble oppført i 1930-årene og som er typisk for området.
Conrad Christensen
Conrad Adolf Christensen (født 25. januar 1882, død 30. desember 1950) var norsk bokser, turner og bryter. Han bokset for IF Ørnulf og vant gull i fjærvekt i NM 1909 og i NM 1915. Han ble i tillegg norgesmester i bryting (fjærvekt) i 1910.
Christensen bodde en periode i USA og stiftet der kjennskap til boksesporten. Han kom tilbake til Norge høsten 1908 og var den påfølgende våren med på å starte boksegruppe i Ørnulf. I tillegg til sin aktive karriere virket han som trener i Ørnulf og senere for BK Pugilist, som han i 1929 var med på å stifte. Christensen var kampleder for en rekke amatør- og proffkamper, og han fikk NBFs fortjenestemedalje for å ha fremmet boksesporten på fremragende måte. Han var far til den profesjonelle bokseren Edgar Norman.
Christensen vant en olympisk bronsemedalje i turn under OL 1912 i Stockholm. Han var med på det norske laget som kom på tredje og siste plass i lagkonkurransen i mangekamp svensk system bak Sverige og Danmark. Det var kun tre lag fra tre nasjoner som var med i konkurransen som ble avholdt på Stockholms stadion.
Hestesport under Sommer-OL 2012 – Feltritt
Hestesport – feltritt under Sommer-OL 2012 fant sted fra 28. juli til 31. juli 2012 på Greenwich Park i London.
Trondheim Storband
Trondheim Storband er et norsk storband, originalt startet i 1983 i Malvik kommune under ledelse av Sverre Bøgh, nå basert i Trondheim.
Bandet spiller mest vokalarrangementer, innenfor stilarter som soul, rock, pop, blues og funk. Bandet er dermed mer orientert mot fest og show enn mot tradisjonell storbandmusikk og er nok en av landets ledende partyband.
Trondheim Storband har spilt med flere kjente artister som Percy Sledge, Solomon Burke, Vidar Busk, Yngvar Numme, Nils Landgren, Tore Johansen, Elisabeth Andreassen, Mason Ruffner, I Wayan Balawan og Lasse Lindgren.
Bandet har opptrådt blant annet på Olavsfestdagene, Latinfestivalen, Nidaros Bluesfestival, Hell Bluesfestival, Humorfestivalen, Torghattfestivalen, Musikkfest Trondheim, Sandvika Storbandfestival og Romerike Storbandfestival. Bandet har flere ganger spilt for deltagerne ved NM i janitsjar. I 2010 var bandet hovedattraksjon under Bregava Festival i Stolac, BiH. Bandet tar også på seg oppdrag i forbindelse med bryllup, firmafester, julebord og annet.
He Jianbin
He Jianbin (født 18. februar 1993) er en kinesisk svømmer som spesialiserer seg i ryggsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter rygg.